Téori ingkang angka pisan déning Van Naerssen, nyebataken bilih , Rakai Panangkaran inggih punika putra Sanjaya. Wangsa Sanjaya lajeng dipunawonaken déning Wangsa Sailendra ingkang nganut agama Buddha. Pambangunan Candhi Kalasan minangka parentah saking raja Sailendra dhumateng Rakai Panangkaran ingkang sampun dados bawahanipun. Nama raja Sailendra kasebut dipunprakirakaken sami kaliyan Dharanindra ingkang dipuntemokaken wonten ing prasasti Kelurak (782). Téori punika kathah dipunkembangaken déning para sejarawan Barat, antawisipun George Cœdès, punapa déné Dr. F.D.K. Bosch.[3]